OpenLLM-France/wikimedia huggingface dataset:
# Kim Kyung-soon

Kim Kyung-soon (10 de desembre de 1965) és una ex-jugadora d'handbol sud-coreana que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició d'handbol. Quatre anys més tard, als Jocs de Seül, guanyà la medalla d'or en la mateixa competició.

## Referències

* ↑ «Kim Gyeong-Sun Olympic Results». sports-reference.com. Arxivat de l'original el 16 de desembre 2012. [Consulta: 4 novembre 2019].
# Francesc Xavier Ten i Costa

Francesc Xavier Ten i Costa (Calella, 15 de maig de 1968) és un actor de teatre i televisió i polític català.
Nascut a Calella, Maresme, va estudiar Filologia catalana a la Universitat de Girona, d'on va ser cap del servei Publicacions des del 1992 fins al 2015. També va estudiar a l'escola de teatre El Galliner de Girona. La seva carrera d'actor inclou diverses obres de teatre i papers a les sèries de televisió de Televisió de Catalunya El cor de la ciutat, La Riera i Ventdelplà.
Va ser coordinador d'arts escèniques de l'Ajuntament de Girona i coordinador del Departament de Cultura a Girona. És regidor a Tortellà per Convergència des del 2015.
A les eleccions al Parlament de Catalunya de 2017 fou escollit com a diputat amb la llista de Junts per Catalunya. Repetí com a diputat a les eleccions de 2021 i 2024. El juliol de 2024 fou nomenat Senador al Senat espanyol.
Des d'octubre de 2024 és encarregat de la vocalia de defensa i promoció de la llengua del seu partit.

## Referències

* ↑ «Francesc Ten serà el nou coordinador del Departament de Cultura a Girona». Diari de Girona.
* ↑ «Perfil i trajectòria professional: Francesc Ten i Costa». Generalitat de Catalunya.
* ↑ «Francesc Ten, nou director dels serveis territorials del Departament de Cultura a la demarcació de Girona». Gencat.cat. Arxivat de l'original el 2017-12-26. [Consulta: 25 desembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 25 desembre 2017].
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].
# Karl-Åke Asph

Karl-Åke Asph (Avesta, 2 de febrer de 1939) és un esquiador de fons i atleta suec, ja retirat, que va competir durant la dècada de 1960.
El 1964 va prendre part als Jocs Olímpics d'Hivern d'Innsbruck on, fent equip amb Sixten Jernberg, Janne Stefansson i Assar Rönnlund, va guanyar la medalla d'or en la prova del relleu 4x10 quilòmetres del programa d'esquí de fons. A nivell nacional no guanyà cap títol individual, però sí tres campionats suecs per equips.
Com a atleta destacà en curses de fons, guanyant el campionat suec per equips, i camp a través, on guanyà la Lidingöloppet de 1967.

## Referències

* 1 2 3 «Olympedia – Karl-Åke Asph». [Consulta: 22 febrer 2023].
* 1 2 «Karl-Åke Asph - Sveriges Olympiska Kommitté» (en suec). [Consulta: 22 febrer 2023].
# Alexander Burt

Alexander Baird Burt (Rutherglen, South Lanarkshire, 9 d'abril de 1884 – Rutherglen, 1967) va ser un jugador d'hoquei sobre herba escocès que va competir a principis del segle xx. Era germà del també jugador d'hoquei sobre herba John Burt.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Referències

* 1 2 «Alexander Burt Olympic Results». sports-reference.com. Arxivat de l'original el 24 d'octubre 2012. [Consulta: 15 novembre 2015].
# Collier Cudmore

Sir Collier Robert Cudmore (Wentworth, Austràlia, 13 de juny de 1885 – 16 de maig de 1971) va ser un advocat, polític i remer australià que va competir a començaments del segle xx.
Cudmore va néixer a Wentworth, Nova Gal·les del Sud, i era fill del pastor Henry Daniel Cudmore i la seva segona esposa Martha Earle, de soltera McCracken. Va estudiar al St Peter's College de la Universitat d'Adelaida. Posteriorment continuà els estudis a Anglaterra, al Magdalen College de la Universitat d'Oxford. El 1908 va remar amb l'equip d'Oxford en la regata Oxford-Cambridge. Va ser membre de l'equip del Magdalen College de quatre sense timoner que va guanyar la Stewards' Challenge Cup i la Visitors' Challenge Cup de la Henley Royal Regatta el 1908. Aquella tripulació fou escollida per representar el Regne Unit als Jocs Olímpics de Londres en la prova de quatre sense timoner del programa de rem. Fent equip amb John Somers-Smith, Angus Gillan i Duncan Mackinnon guanyà la medalla d'or.
Cudmore va estudiar dret a l'Inner Temple i un cop llicenciat el 1910 va tornar a Austràlia i va formar una aliança amb Stanley Murray. Va exercir com a advocat fins a 1955.
Com a oficial a la reserva de la Royal Field Artillery comandà una bateria d'artilleria a França durant la Primera Guerra Mundial. Va ser ferit dues vegades, cosa que li deixà seqüeles de per vida a l'esquena.

## Vida política

En acabar la guerra i tornar a Austràlia el 1919 s'interessà per la política i va estar involucrat en l'administració de diversos organismes vinculats als soldats.
El 1933 fou escollit membre del Consell Legislatiu del Parlament d'Austràlia Meridional. Entre 1934 i 1936 va ser president de la Liberal and Country League. De 1939 a 1959, quan es va retirar, fou el líder del seu partit a la cambra alta.
El 1958 fou fet cavaller.

## Referències

* 1 2 3 4 P. A. Howell Cudmore, Sir Collier Robert (1885 - 1971) at Australian Dictionary of Biography online. First published in print in Australian Dictionary of Biography, Volume 13, Melbourne University Press, 1993, pp 540-541
* ↑ «Henley Royal Regatta Results of Final Races 1839-1939». Arxivat de l'original el 2012-03-09. [Consulta: 24 març 2016].
* ↑ «Robert Cudmore Olympic Results». sports-reference.com. Arxivat de l'original el 2012-10-24. [Consulta: 24 març 2016].
* ↑ It's an Honour Arxivat 2016-03-04 a Wayback Machine.. Consulta 29 agost 2015
# George de Relwyskow

George Frederick William de Relwyskow (Kensington, Londres, 18 de juny de 1887 - Leeds, West Yorkshire, 9 de novembre de 1942) va ser un lluitador anglès que va competir a primers del segle xx.
El 1908 va disputar els Jocs Olímpics de Londres, on guanyà la medalla d'or de la categoria del pes lleuger de lluita lliure, després de guanyar la final contra el també britànic William Wood. En la categoria del pes mitjà guanyà la plata en perdre la final contra Stanley Bacon.
El 1907 i 1908 va guanyar els campionats britànics de pes lleuger i mitjà i fins als Jocs de 1976 va mantenir el rècord de ser el lluitador més jove en guanyar una medalla d'or en uns Jocs Olímpics.

## Referències

* 1 2 «George de Relwyskow Olympic Results». sports-reference.com. Arxivat de l'original el 2 de febrer 2013. [Consulta: 29 novembre 2015].
* ↑ «George de Relwyskow on the Wrestling Heritage website». Arxivat de l'original el 2013-03-06. [Consulta: 29 novembre 2015].
# Robert Hawkes

Robert Murray Hawkes (Breachwood Green, Hertfordshire, 18 d'octubre de 1880 – Luton, 12 de setembre de 1945) va ser un futbolista anglès que va competir a començaments del segle xx. Jugà com a centrecampista i en el seu palmarès destaca una medalla d'or en la competició de futbol dels Jocs Olímpics de Londres de 1908.
A la selecció britànica jugà un total de 3 partits, en què marcà dos gols. Entre 1907 i 1908 jugà cinc partits amb la selecció anglesa.

## Referències

* ↑ «Robert Hawkes Olympic Results». sports-reference.com. Arxivat de l'original el 15 de setembre 2011. [Consulta: 21 febrer 2016].
* ↑ Fitxa de Robert Hawkes Arxivat 2016-03-02 a Wayback Machine. a fifa.com
* ↑ Fitxa de Robert Hawkes a eu-football.info
# Ignatas Konovalovas

Ignatas Konovalovas (Panevėžys, 8 de desembre de 1985) és un ciclista lituà, professional des del 2008 fins al 2024. Els seus principals èxits són els nombrosos Campionats de Lituània en contrarellotge, i una etapa al Giro d'Itàlia de 2009.
És fill de la també ciclista Laima Zilporytė.

## Palmarès

* 2006
** Campió de Liutània en contrarellotge
** 1r a la Ronda de l'Isard d'Arieja
* 2008
** Campió de Liutània en contrarellotge
** Vencedor d'una etapa del Tour de Luxemburg
* 2009
** Campió de Liutània en contrarellotge
** 1r al Giro del Mendrisiotto
** Vencedor d'una etapa al Giro d'Itàlia
* 2010
** Campió de Liutània en contrarellotge
* 2013
** Campió de Liutània en contrarellotge
* 2015
** 1r als Quatre dies de Dunkerque i vencedor d'una etapa
* 2016
** Campió de Liutània en contrarellotge
* 2017
** Campió de Lituània en ruta
** Campió de Liutània en contrarellotge
** Vencedor d'una etapa als Quatre dies de Dunkerque
* 2021
** Campió de Lituània en ruta

### Resultats al Tour de França

* 2010. 127è de la classificació general
* 2017. Fora de control (9a etapa)
* 2021. Abandona (1a etapa)

### Resultats al Giro d'Itàlia

* 2009. 90è de la classificació general. Vencedor d'una etapa
* 2010. 106è de la classificació general
* 2011. 102è de la classificació general
* 2016. 134è de la classificació general
* 2019. Abandona (13a etapa)
* 2020. 124è de la classificació general
* 2022. 115è de la classificació general
* 2023. 105è de la classificació general

### Resultats a la Volta a Espanya

* 2009. No surt (14a etapa)
* 2011. Abandona (17a etapa)

## Referències

* ↑ «Fichajes y bajas de los equipos World Tour para 2025» (en castellà). ciclismoafondo, 25-10-2024. [Consulta: 27 octubre 2024].
* ↑ «Menchov gana el Giro con el final más emocionante» (en castellà). Marca, 31-05-2009. [Consulta: 27 octubre 2024].

## Enllaços externs

* Fitxa d'Ignatas Konovalovas a www.sitiodeciclismo.net
* Ignatas Konovalovas a ProCyclingStats
# Aspledó

Aspledó (en grec antic Ασπληδών) era una deïtat grega que alguns deien que va ser fill de Posidó i la nimfa Midea, altres el fan fill d'Orcomen, i altres fill de Presbó i Esterope. És considerat el fundador d'Aspledon, una antiga ciutat de Beòcia.

## Referències

* ↑ Smith, William (ed.). «Aspledon». A Dictionary of Greek and Roman biography and mythology. [Consulta: 6 gener 2021].
# Reixa

Una reixa és una estructura generalment metàl·lica que protegeix finestres, portes i altres buits d'un edifici contra la intrusió. Al mateix temps dificulta l'evacuació en cas (generalment menys probable) d'emergència.
Es poden classificar segons diversos criteris. El més freqüent és distingir les que són fixes (adossades o embotides en una finestra o porta) de les desmuntables, com per exemple les reixes de ballesta, que es pleguen i s'abaten. En general les més segures són les reixes fixes embotides, seguides de les adossades i finalment les desmuntables, que tenen perfils més lleugers i en bastants ocasions deixen els mitjans de fixació accessibles.
Però el criteri estètic actual és el contrari: des de l'interior de l'edifici s'aprecia no veure les reixes. Segueixen les reixes fixes adossades a una finestra (o porta), per ser més fàcils de decorar.
Un altre criteri que es pot considerar és el material amb què estan fabricades: l'acer és el material habitual; l'alumini és interessant en llocs en què l'oxidació és un problema, en zones agrícoles en què no es busca impedir l'accés, sinó només dissuadir, hi ha reixes de fusta o canyes.
Des d'un punt de vista històric-artístic es poden qualificar segons estils, el que excedeix el propòsit d'aquesta entrada. Però sí que és interessant observar com, conforme ens allunyem en el temps (i l'ofici del ferrer era més valorat) les tècniques de construcció divergeixen

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.204. DL M-50.522-2002. ISBN 84-8332-391-5 [Consulta: 7 desembre 2014].
Enllaços externs
Subministrament i instal·lació reixes de ballesta
Viccionari
# Aspasia Matsa

Aspasia Matsa (en grec σπασηα Μάτσα, 1885 - ?) va ser una tennista grega que va competir a començaments del segle xx.
El 1906 va prendre part en els Jocs Intercalats d'Atenes, on guanyà la medalla de bronze en la prova de dobles mixtos del programa de tennis, formant parella amb Xenophon Kasdaglis. En la prova individual femenina fou quarta.

## Referències

* ↑ «Aspasia Matsa Olympic Results». sports-reference.com. Arxivat de l'original el 1 de setembre 2011. [Consulta: 12 juny 2016].
# George Stuart Robertson

George Stuart Robertson (Londres, 25 de maig de 1872 - Londres, 29 de gener de 1967) va ser un atleta i tennista britànic.

## Jocs Olímpics
### Dobles

| Any | Campionat | Parella |
| 1896 | Jocs Olímpics, Atenes, Grècia | Edwin Flack (AUS) |
# Hedwiga Rosenbaumová

Hedwiga Rosenbaumová o Hedwig Rosenbaum (1880 − 1927) fou una tennista de Bohèmia (actual República Txeca) que guanyà dues medalles als Jocs Olímpics.
Va participar en els Jocs Olímpics d'Estiu de 1900 realitzats a París (França) i va aconseguir guanyar la medalla de bronze en la competició individual femenina i en la competició de dobles mixts fent parella amb el britànic Archibald Warden i en representació de l'Equip Mixt.

## Jocs Olímpics
### Individual

| Any | Campionat |
| 1900 | Jocs Olímpics d'estiu de 1900, París, França |

### Dobles mixts

| Any | Campionat | Parella |
| 1900 | Jocs Olímpics d'estiu de 1900, París, França | Archibald Warden |
# Ingo Buding

Ingo Dietmar Buding (Lovrin, Romania, 9 de gener de 1942 − Bandòu, França, 13 de març de 2003) fou un tennista professional de l'Alemanya Occidental. Va tenir dues germanes també tennistes Edda i Ilse.
Va participar en els Jocs Olímpics de Ciutat de Mèxic (1968), on el tennis fou esport de demostració i exhibició. Va disputar les tres proves d'exhibició aconseguint dues medalles. En categoria individual va guanyar la medalla d'argent després de ser superat per Rafael Osuna en la final, mentre que en dobles mixts també va guanyar la medalla d'argent fent parella amb Jane Bartkowicz. En dobles masculins fou eliminat en quarts de final amb Jürgen Fassbender com a company. Per contra, va participar en les tres proves de demostració sense èxit: individual, dobles masculins (amb Jürgen Fassbender) i dobles mixts (amb la seva germana Edda).
A banda d'aquesta edició dels Jocs Olímpics, el seu resultat més destacat fou arribar als quarts de final del Roland Garros (1965), torneig que prèviament havia guanyat en dues ocasions en categoria júnior.
L'any 1964 va rebre el guardó Silbernes Lorbeerblatt, màxima distinció esportiva d'Alemanya.

## Referències

* ↑ «Sportbericht der Bundesregierung» (PDF) (en alemany) p. 80. Deutscher Bundestag, 26-09-1973.

## Enllaços externs

* Ingo Buding a l'ATP (anglès)
* Ingo Buding a la Federació Internacional de Tennis (anglès)
* Ingo Buding a la Copa Davis (anglès)
# Konstandinos Paspatis

Konstandinos Iórgios Paspatis (Liverpool, Regne Unit de la Gran Bretanya i Irlanda, 5 de juny de 1878 − Atenes, Grècia, 14 de març de 1903) fou un tennista grec guanyador d'una medalla de bronze olímpica.
Va participar en els Jocs Olímpics d'Estiu de 1896 celebrats a Atenes disputant les dues proves de tennis que es van celebrar. En l'individual va avançar fins a les semifinals, però fou superat pel guanyador final, John Pius Boland. Com que en aquella època no es disputava final de consolació per decidir el tercer i quart lloc, automàticament va guanyar la medalla de bronze igual que l'hongarès Momcsilló Tapavicza. En dobles feu parella amb el també grec Evangelos Rallis, però van caure en primera ronda.

## Jocs Olímpics
### Individual

| Any | Campionat | Oponent | Resultat |
| 1896 | Jocs Olímpics, Atenes, Grècia | | |
# Lisa Raymond

Lisa Raymond (nascuda el 10 d'agost de 1973 en Norristown, Pennsilvània, Estats Units) és una tennista professional.
Va aconseguir el núm.1 de l'escalafó mundial en dobles. Va aconseguir la seua millor posició en individuals a l'octubre de 1997, en ser núm.15.
Raymond va obtenir més de 5.5 milions de dòlars en guanys durant la seua carrera. En individuals va arribar als quarts de final de l'Obert d'Austràlia i del torneig de Wimbledon. La destra jugadora va obtenir importants triomfs sobre la nord-americana Venus Williams i la suïssa Martina Hingis.
Raymond es va declarar lesbiana, i va arribar a tenir una llarga relació amb la seua exparella de dobles Rennae Stubbs.

## Referències

* ↑ Pearce, Linda (7 de gener de 2006), "Never lost for words", The Age, <http://www.theage.com.au/articles/2006/01/06/1136387626879.html?from=rss>. Consulta: 22 octubre 2010

## Enllaços externs

* Lisa Raymond a la WTA (anglès)
* Lloc no oficial de Lisa Raymond (anglès)
# Rosie Reyes

Rosie Reyes (Ciutat de Mèxic, 23 de març de 1939 - Ciutat de Mèxic, 4 de gener de 2024) va ser una tennista mexicana de les dècades del 1950 i 1960. Es va casar amb el tenista francès Pierre Darmon el 28 de gener de 1960, fet que li va permetre adquirir la nacionalitat francesa.

## Biografia

La majoria dels seus èxits es van produir sobre terra batuda destacant les tres finals consecutives en categoria de dobles que va disputar del Roland Garros (1957-1959) amb la seva compatriota Yola Ramírez, de les quals es van imposar l'any 1958 a la parella australiana Mary Bevis Hawton i Thelma Coyne Long. El seu millor resultat individualment fou que va arribar a les semifinals l'any 1959 derrotada per Zsuzsa Körmöczy.
Va participar en els Jocs Olímpics de Ciutat de Mèxic (1968) en l'esdeveniment de tennis, que fou esport de demostració i exhibició. Malgrat disputar-se al seu país natal, hi va participar sota nacionalitat francesa com el seu marit. Va disputar totes les proves en les quals podia participar, les tres de demostració (individual, dobles femenins i dobles mixts) i les tres d'exhibició (individual, dobles femenins i dobles mixts), fent parella amb l'estatunidenca Julie Heldman i el seu marit Pierre Darmon en els dobles. Va guanyar una medalla d'or i una d'argent en els dobles femenins, i una de bronze en dobles mixts.

## Torneigs de Grand Slam
### Dobles femenins: 3 (1−2)

| Resultat | Núm. | Any | Torneig | Parella | Oponents en la final | Marcador |
| Finalista | 1. | 1957 | Roland Garros | Yola Ramírez | Shirley Bloomer Darlene Hard | 5−7, 6−4, 5−7 |
| Guanyadora | 1. | 1958 | Roland Garros | Yola Ramírez | Mary Bevis Hawton Thelma Coyne Long | 6−4, 7−5 |
| Finalista | 2. | 1959 | Roland Garros | Yola Ramírez | Sandra Reynolds Price Renee Schuurman | 6−2, 0−6, 1−6 |

### Dobles mixts: 1 (0−1)

| Resultat | Núm. | Any | Torneig | Parella | Oponents | Marcador |
| Finalista | 1. | 1974 | Roland Garros | Marcello Lara | Martina Navrátilová Iván Molina | 3−6, 3−6 |

## Referències

* ↑ «Muere Rosa María ‘Pajarita’ Reyes, medallista olímpica y leyenda del tenis en México» (en espanyol de Mèxic), 05-01-2024. [Consulta: 12 gener 2024].

## Enllaços externs

* Rosie Reyes a la WTA (anglès)
* Rosie Reyes a la Federació Internacional de Tennis (anglès)
* Rosie Reyes al lloc web de la Billie Jean King Cup (anglès)
# Àcid γ-linolènic

L'àcid γ-linolènic, de nom sistemàtic àcid (6Z,9Z,12Z)-octadeca-6,9,12-trienoic, és un àcid carboxílic poliinsaturat de cadena lineal amb devuit àtoms de carboni; la seva fórmula molecular és ${\ce {C18H30O2}}$. En bioquímica es considera un àcid gras ω-6, ja que té un doble enllaç C=C situat entre el carboni 6 i el 7 començant per l'extrem oposat al grup carboxil, i se simbolitza per C18:3 n-6, C18:3 ω-6 o GLA (de l'anglès gamma-linolenic àcid). També té dos enllaços dobles més, en disposició cis com el primer.
A temperatura ambient és un líquid de punt de fusió entre –11,3 ° i –11,0 °C, densitat 0,9164 g/cm³ entre 4 °C i 20 °C i índex de refracció 1,4800 a 20 °C. És soluble en acetona, dietilèter, metanol i èter de petroli.
Fou aïllat per primer cop el 1919 per A. Heiduschka i K. Lueft a partir de l'oli de les llavors de bella de nit i el descriviren com una inusual forma d'àcid linolènic que anomenaren γ-linolènic. Posteriorment la seva estructura química fou caracteritzada per J.P. Riley.
Aïllat a partir de llavors de bella de nit o Oenothera biennis i Oenothera lamarckiana (prímules nocturnes); olis d'assecament. És un component secundari de molts lípids animals. Quan els animals ingereixen àcid linoleic (18:2 n-6), que no poden sintetitzar (és un àcid gras essencial), el transformen per dessaturació en àcid γ-linolènic (18:3 n-6), i en altres àcids grassos de cadena més llarga.

## Referències

* ↑ Das, Undurti N. Metabolic Syndrome Pathophysiology: The Role of Essential Fatty Acids (en anglès). John Wiley & Sons, 2010-02-22. ISBN 9780813815534.
* 1 2 «LipidBank - Fatty acid(DFA0180)». Arxivat de l'original el 2016-09-15. [Consulta: 10 abril 2018].
* ↑ Heiduschka, A.; Lueft, K. «Fatty oil from the seed of evening primrose (Oenothera biennis) and a new linolenic acid». Arch. Pharm., 257, 1919, pàg. 33.
* ↑ Riley, J. P. «577. The seed fat of Œnothera biennis L» (en anglès). J. Chem. Soc., 0, 0, 01-01-1949, pàg. 2728–2731. DOI: 10.1039/jr9490002728. ISSN: 0368-1769.
# Palmachim

Palmachim (en hebreu: קיבוץ פלמחים) és un quibuts en el Districte Central d'Israel. Està situat 10 quilòmetres al sud de Gush Dan entre les dunes de la costa del mar Mediterrani, el quibuts es troba en la jurisdicció del Consell Regional de Gan Raveh. En 2015 el poble tenia 604 habitants, que es dedicaven majorment a fabricar productes de ciment altament resistent, a més de produir diversos productes agrícoles, el quibuts és també la seu de diverses empreses d'alta tecnologia. El quibuts va ser fundat en 1949.

## Enllaços externs

* Pàgina web (hebreu)
# Hirundichthys

Els peixos voladors del gènere Hirundichthys són peixos marins de la família exocètids, distribuïts per aigües superficials de tots els oceans, el mar Carib i el mar Mediterrani.

## Anatomia

Té el cos allargat i moderadament prim, amb una longitud màxima que oscil·la entre 18 i 30 cm segons l'espècie; la mandíbula superior no és protrusible; l'aleta dorsal té normalment el mateix nombre de radis que l'aleta anal.

## Hàbitat

Són peixos pelàgics migratoris, abundants en aigües superficials subtropicals, on viuen en bancs alimentant-se de plàncton.

## Taxonomia

Existeixen nou espècies del gènere Hirundichthys:
* Hirundichthys affinis (Günther, 1866) - Volador de quatre ales o Volador oreneta
* Hirundichthys albimaculatus (Fowler, 1934) - Volador de taca blanca
* Hirundichthys coromandelensis (Hornell, 1923) - Volador coromandèlic
* Hirundichthys ilma (Clarke, 1899)
* Hirundichthys marginatus (Nichols i Breder, 1928) - Volador ala-navalla o Volador de banda
* Hirundichthys oxycephalus (Bleeker, 1852) - Volador de casquet
* Hirundichthys rondeletii (Valenciennes en Cuvier i Valenciennes, 1847) - Volador d'ala negra o Oreneta de mar
* Hirundichthys socotranus (Steindachner, 1902)
* Hirundichthys speculiger (Valenciennes en Cuvier i Valenciennes, 1847) - Volador mirall

## Referències

* 1 2 Nelson, J.S.. Fishes of the world (en anglès). 3a edició. Nueva York: John Wiley & Sons, Inc., 1994, p. 600.
* 1 2 Parin, N.V., 1996. "On the species composition of flying fishes (Exocoetidae) in the West-Central part of tropical Pacific". J. Ichthyol. 36(5):357-364.
* ↑ "Exocoetidae". FishBase. Ed. Rainer Froese and Daniel Pauly. mayo 2010 version. N.p.: FishBase, 2010.
* Sistema Integrat d'Informació Taxonòmica. «Hirundichthys (TSN 165515)» (anglès)